kardosdrur/scandi-wiki huggingface dataset:
Christian Danneskiold-Samsøe

Christian Danneskiold-Samsøe er navnet på flere personer:

 Christian Danneskiold-Samsøe (1702-1728) – en dansk adelsmand, kammerherre og bogsamler
 Christian Danneskiold-Samsøe (1836-1908) – en dansk teaterchef
 Christian Danneskiold-Samsøe (1838-1914) – en dansk politiker, ordenskansler og landmand
 Christian Danneskiold-Samsøe (1915-1975) – en dansk redaktør, fabrikant og overdirektør for Gisselfeld 1969-1975
Knud Danneskiold-Samsøe (1876-1957)

Hans Excellence (H.E.) Knud greve Danneskiold-Samsøe (26. juni 1876 – 22. juli 1957) var en dansk godsejer og officer, far til Helle Danneskiold-Samsøe.

Han var søn af teaterchef, greve Christian Danneskiold-Samsøe og hustru Wanda født Zahrtmann, blev sekondløjtnant 1898, premierløjtnant 1901 og ritmester af reserven 1915. Han var tjenstgørende ved Gardehusarregimentet 1900-1905 og 1909-1911 og var formand for Gardehusarforeningen 1912-1913, præsident for samtlige gardehusarforeninger 1924-1946 samt æresmedlem. Han var væddeløbsinteresseret og æresmedlem af Væddeløbshesteejerforeningen.

Han blev gift 14. november 1906 med Alice Hasselbalch (23. juli 1886 – 1955), datter af grosserer Christian Hasselbalch og hustru født Helms. Fra 1912 til 1931 ejede han Visborggård. Hans bolig i København var villaen Kristianiagade 3, opført til svigerfaderen. Han var Kommandør af Dannebrog og Dannebrogsmand.

Kilder 
 Kraks Blå Bog 1957

Grever fra Danmark
Kavaleriofficerer fra Danmark
Godsejere fra Danmark
Knud 1
Danskere i 1800-tallet
Danskere i 1900-tallet
Kommandører af Dannebrog
Personer i Kraks Blå Bog (afdøde)
Lenovo Group

Lenovo Group Limited ) eller Lenovo er en kinesisk multinational producent af computerhardware og computere med hovedkvarter i Beijing. Lenovo omsatte i regnskabsåret 2020 for 51 mia. USD og beskæftigede 63.000 medarbejdere.

Historie 
Virksomheden blev etableret i 1984. I 2005 opkøbte de IBM's pc-division for ca. 1,75 mia. amerikanske dollar.
I 2011 opkøbte de aktiemajoriteten i elektronikproducenten Medion.

Kilder 

 
Etableret i 1984
Virksomheder i Beijing
Knud Danneskiold-Samsøe (1900-1969)

Hans Excellence (H.E.) Knud greve Danneskiold-Samsøe (29. marts 1900 i København – 2. oktober 1969 i Næstved) var overdirektør for Gisselfeld 1966-1969. Han var halvbror til Christian Danneskiold-Samsøe.

Knud Danneskiold-Samsøe var søn af Viggo Danneskiold-Samsøe og Ebba Caroline f. Petterson Rantzien. Han arvede stillingen som overdirektør for Gisselfeld Kloster og gods, efter at Valdemar Danneskiold-Samsøe, bosat i USA, havde fraskrevet sig sit arvekrav i 1967. Han var automobilforhandler hos General Motors Danmark og F. Bülow & Co.

Kilder 
 Slægtsside

Erhvervsfolk fra Danmark
Grever fra Danmark
Danskere i 1900-tallet
Knud 2
Personer fra København
Aage Danneskiold-Samsøe

Hans Excellence (H.E.) Aage Conrad lensgreve Danneskiold-Samsøe (født 4. november 1886 på Gisselfeld, død 27. december 1945 i København) var overdirektør for Gisselfeld 1914-1945, hofjægermester og kaptajn i Livgarden fra 1932.

Han var søn af lensgreve Christian Danneskiold-Samsøe og Emilie Henriette Dagmar komtesse Krag-Juel-Vind-Frijs og blev student fra Østersøgades Gymnasium 1905. Han var den sidste besidder af Grevskabet Samsøe og Det Holmegaardske Fideikommis, som han overtog 1914. Han havde ingen søn, og overdirektørposten gik over til Sophus Danneskiold-Samsøe, der tilhørte en anden gren af familien. Hans datter Elisabeth Lassens søn, Christian Danneskiold Lassen, var dog midlertidig overdirektør 2002-10, mens Gisselfeld-striden pågik.

Han var Ridder af Dannebrog og Dannebrogsmand, medlem af bestyrelsen for Handelsbanken fra 1926 og De forenede Papirfabrikker fra 1934.

3. oktober 1922 ægtede han Fanny baronesse Lotzbeck, datter af viceadmiral A.F.M. Evers.

Kilder 
 Kraks Blaa Bog 1943
 Slægtsside

Lensgrever fra Danmark
Officerer fra Danmark
Riddere af Dannebrog
Godsejere fra Danmark
Danskere i 1900-tallet
Åge
Personer i Kraks Blå Bog (afdøde)
Hofjægermestre fra Danmark
Frederik Christian Danneskiold-Samsøe (1798-1869)

Frederik Christian lensgreve Danneskiold-Samsøe (14. maj 1798 – 14. juli 1869) var godsejer og overdirektør for Gisselfeld 1823-1869.

Han var søn af Christian Conrad Sophus Danneskiold-Samsøe og hustru Henriette Danneskiold-Samsøe. 1823 tiltrådte han besiddelsen af Grevskabet Samsøe. Han var barnløs.

Han var Storkors af Dannebrogordenen.

Kilder 
 Slægtsside

Eksterne henvisninger 

Lensgrever fra Danmark
Godsejere fra Danmark
Danskere i 1800-tallet
Frederik Christian 2
Storkors af Dannebrog
Renault Sport Spider

Renault Sport Spider eller Renault Spider var en bilmodel fra Renault, som blev bygget fra 1995 til 1999.

Sport Spider var bygget på samme platform som datidens Lotus pga aluminiums rammen, som i øvrigt kom fra Danmark, helt præcist Hydro aluminium i Løgstør. Sport Spider havde centermotor og baghjulstræk. 

Der fandtes kun ét eneste motoralternativ, nemlig en 4-cylindret benzinmotor på 2,0 liter med 16 ventiler og 150 hk, hentet fra Renault Mégane Coupé.

Produktionen foregik på Renault Sports fabrik i Dieppe i Frankrig.

Tekniske specifikationer

Eksterne kilder/henvisninger 

Sport Spider
Baghjulstrukne biler
Biler introduceret i 1995
Biler fra 1990'erne
Biler med centermotor
Cabrioleter
Cape Town Stadium

Cape Town Stadium er et fodboldstadion i Kapstaden i Sydafrika, der blev bygget op til VM i fodbold 2010, som Sydafrika var vært for. Stadionet blev indviet den 14. december 2009, og den første kamp fandt sted den 23. januar 2010, da det lokale hold Ajax Cape Town tog imod Santos.

VM i fodbold 2010 
Stadionet var et af de ti, der blev udvalgt til at være vært for kampe ved VM i 2010. Her lagde det græs til fem indledende gruppekampe, én 1/8-finale, én kvartfinale samt den ene semifinale.

Eksterne henvisninger 

 Stadioninfo 

Fodboldstadioner i Sydafrika
Stadium
Etableret i 2009
Ellis Park Stadium

Ellis Park Stadium (også kendt som Coca-Cola Park) er et stadion i Johannesburg i Sydafrika, der bliver brugt til flere forskellige sportsgrene, blandt andet rugby og fodbold. Det har blandt andet lagt græs til finalen ved VM i rugby i 1995, og var i 2001 desuden skueplads for en stadionkatastrofe, da 42 gæster til en fodboldkamp blev trampet ihjel da der udbrød panik i tilskuermængden.

Ved Confederations Cup 2009, en slags generalprøve til det følgende års VM, var stadionet vært for fem kampe, blandt andet finalen mellem Brasilien og USA, som førstnævnte vandt 3-2.

VM i fodbold 2010 

Stadionet var et af de ti, der blev udvalgt til at være vært for kampe ved VM i 2010. Her lagde det græs til fem indledende gruppekampe, én 1/8-finale samt én kvartfinale.

Eksterne henvisninger 
 Stadioninfo 

Fodboldstadioner i Sydafrika
Sport i Johannesburg
Etableret i 1928
Free State Stadium

Free State Stadium (også kendt som  Vodacom Park) er et stadion i Bloemfontein i Sydafrika, der bliver brugt til flere forskellige sportsgrene, blandt andet rugby og fodbold. Det blev bygget op til VM i rugby i 1995, hvor det lagde græs til flere opgør. I 2008 gennemgik det en større renovering.

Ved Confederations Cup 2009, en slags generalprøve til det følgende års VM, var stadionet vært for fire kampe, blandt andet semifinalen mellem Spanien og USA, som sidstnævnte højt overraskende vandt 2-0.

VM i fodbold 2010 

Stadionet var et af de ti, der blev udvalgt til at være vært for kampe ved VM i 2010. Her lagde det græs til fem indledende gruppekampe, samt én 1/8-finale.

Eksterne henvisninger 
 Stadioninfo 

Fodboldstadioner i Sydafrika
Etableret i 1995
Loftus Versfeld Stadium

Loftus Versfeld Stadium er et stadion i Pretoria i Sydafrika, der bliver brugt til flere forskellige sportsgrene, blandt andet rugby og fodbold. Det blev bygget op til VM i fodbold 2010, og har plads til 51.762 siddende tilskuere. Det er opkaldt efter en nu afdød lokal sportsorganisator Robert Owen Loftus Versfeld.

Ved Confederations Cup 2009, en slags generalprøve til det følgende års VM, var stadionet vært for tre kampe.

VM i fodbold 2010 

Stadionet var et af de ti, der blev udvalgt til at være vært for kampe ved VM i 2010. Her lagde det græs til fem indledende gruppekampe, samt én 1/8-finale. Blandt de indledende opgør på stadionet var Danmarks anden kamp i Gruppe E, hvor holdet mødte Cameroun.

Eksterne henvisninger 
 Stadioninfo 

Fodboldstadioner i Sydafrika
Pretoria
Etableret i 2007
Mbombela Stadium

Mbombela Stadium er et stadion i Nelspruit i Sydafrika, der blev bygget op til VM i fodbold 2010, som Syafrika var vært for, men som forventes i fremtiden også at blive brugt til andre sportsgrene. Det blev indviet i oktober 2009, og har plads til 43.589 siddende tilskuere.

VM i fodbold 2010 

Stadionet var et af de ti, der blev udvalgt til at være vært for kampe ved VM i 2010. Her lagde det græs til fire indledende gruppekampe.

Eksterne henvisninger 
 Stadioninfo 

Fodboldstadioner i Sydafrika
Etableret i 2009
Nelson Mandela Bay Stadium

Nelson Mandela Bay Stadium er et stadion i Port Elizabeth i Sydafrika, der blev bygget op til VM i fodbold 2010, som Sydafrika var vært for, men som forventes i fremtiden også at blive brugt til andre sportsgrene. Det blev indviet i 2010, og har plads til 48.459 siddende tilskuere.

Stadionet er opkaldt efter den sydafrikanske borgerrettighedsforkæmper og tidligere præsident, Nelson Mandela.

VM i fodbold 2010 

Stadionet var et af de ti, der blev udvalgt til at være vært for kampe ved VM i 2010. Her lagde det græs til fem indledende gruppekampe, én 1/8-finale, én kvartfinale samt turnerings bronzekamp.

Eksterne henvisninger 
 Stadioninfo 

Fodboldstadioner i Sydafrika
Port Elizabeth
Etableret i 2010
Royal Bafokeng Stadium

Royal Bafokeng Stadium er et stadion i Rustenburg i Sydafrika, der bliver brugt til flere forskellige sportsgrene, blandt andet rugby og fodbold. Det blev indviet i 1999, og renoveret i 2009 op til Confederations Cup og VM i fodbold.

Ved Confederations Cup 2009, en slags generalprøve til det følgende års VM, var stadionet vært for fire kampe.

VM i fodbold 2010 

Stadionet var et af de ti, der blev udvalgt til at være vært for kampe ved VM i 2010. Her lagde det græs til fem indledende gruppekampe, samt én 1/8-finale. Blandt de indledende opgør på stadionet var Danmarks tredje kamp i Gruppe E, hvor holdet mødte Japan.

Eksterne henvisninger 
 Stadioninfo 

Fodboldstadioner i Sydafrika
Etableret i 1999
Olsen-banden på de bonede gulve

Olsen-banden på de bonede gulve er en dansk animationsfilm, instrueret af Jørgen Lerdam og skrevet af Nikolaj Peyk. Filmen havde premiere den 14. oktober 2010 i Danmark. Filmen er produceret af Nordisk Film og A Film, og er Nordens første animerede 3D-film.

Martin Buch, Nicolaj Kopernikus og Esben Pretzmann lægger stemmer til Egon, Benny og Kjeld, mens Annette Heick er Yvonne. Mick Øgendahl lægger også stemme til en af figurene ved navn Johnny.

Anmeldelserne af dette kapitel af Olsen Banden-sagaen har hovedsagelig været negative med henvisninger til, at filmen fremstiller en dårlig parodi på de originale figurer, som selv var parodier på og satirer af personer og samfundet i seriens samtid. Men filmen har også glædet nogle anmeldere.

Medvirkende (stemmer) 
 Martin Buch – Egon Olsen
 Nicolaj Kopernikus – Benny Frandsen
 Esben Pretzmann – Kjeld Jensen
 Annette Heick – Yvonne Jensen
 Simon Jul Jørgensen – Allan
 Mick Øgendahl – Johnny
 Søren Sætter-Lassen – Hallandsen
 Anders Matthesen – Kriminalassistent Jensen
 Jonas Schmidt – Kriminalbetjent Holm
 Henrik Lykkegaard – Statsminister Anders Fogh Rasmussen
 Michael Carøe – Ejendomsmægleren
 Henrik Koefoed – Folketingsmedlem/Prinsgemalen
 Vicki Berlin – DF ordføreren
 Andreas Bo Pedersen – Oppositionens ordfører/Undervisningsministeren
 Jørgen Lerdam – Dronningen
 Kaja Kamuk – Frk. Jeppesen
 Rune Tolsgaard – Hr. Jeppesen
 Lin Kun Wu – Den kinesiske præsident
 Zhao Li – Den kinesiske tolk
 Jens Jacob Tychsen – Kokken
 Silas Addington – Wonder Burger-ansat
 Peter Oliver Hansen – Tv-vært
 Michael Asmussen
 Buster Addington
 Steffen Addington
 Mia Lerdam
 Arine Mangino Nicolajsen
 Tomas Radoor
 Pauline Rehne

Se også 
 Olsen-banden

Eksterne henvisninger

Referencer 

Danske film fra 2010
På de bonede gulve
Animationsfilm fra Danmark
Computeranimationsfilm
Dansksprogede film
American Outlaws

American Outlaws er en amerikansk westernfilm fra 2001 instrueret af Les Mayfield, med Colin Farrell, Scott Caan, og Ali Larter i hovedrollerne.

Handling 
Colin Farrell spiller Jesse James, en ung soldat, der sammen med sin bror Frank (Gabriel Macht) fra den amerikanske borgerkrig, der nu ønsker at slå sig ned derhjemme i Liberty med deres kære mor. Alt, hvad Jesse ønsker, er at arbejde sig fri som bonde.
Da han kom hjem, er situationen ikke lige som han havde tænkt sig, det såkaldte "jernbaneselskab" ønsker at købe hele hans landsby og landbrug for at kunne rive alt ned og bygge en jernbane, kaldet Rock Northern Railroad, der skal gå gennem hele USA.
Men Jesse nægter tilbuddet, selv om leveringen er obligatorisk og gør oprør mod jernbanen med sin bror og fætrene Younger og skaber "James-Younger banden", der røver alle banker hvor jernbanen lægger deres penge. Pinkertondetektiverne, sættes på sagen om at arrestere "James-Younger banden", og det spiller et kat -og-mus spil mellem banden og Pinkerton.

Medvirkende 
 Colin Farrell – Jesse James
 Scott Caan – Cole Younger
 Ali Larter – Zee Mimms
 Gabriel Macht – Frank James
 Gregory Smith – Jim Younger
 Harris Yulin – Thaddeus Rains
 Will McCormack – Bob Younger
 Kathy Bates – Ma James
 Timothy Dalton – Allan Pinkerton
 Ronny Cox – Doc Mimms
 Terry O'Quinn – Rollin Parker
 Nathaniel Arcand – Comanche Tom
 Muse Watson – Burly Detective
 Ed Geldart – Old Man Tucker

Priser 
American Outlaws var i Taurus Awards nomineret i seks kategorier, herunder for bedste speciel effects og bedste vand stunt.

Referencer

Eksterne henvisninger 
 

Film fra Warner Bros.
Komediefilm fra USA
Amerikanske film fra 2001
Westernfilm fra USA
Tongren (Guizhou)

Tongren (kinesisk: 铜仁地区 ; pinyin: Tóngrén Dìqū) er et præfektur der ligger i den kinesiske provins Guizhou.

Administrative enheder 
Tongren består af et byamt, fire amter, fire autonome amter og et særområde:

 Byamtet Tongren – 铜仁市 Tóngrén Shì ;
 Amtet Jiangkou – 江口县 Jiāngkǒu Xiàn ;
 Amtet Shiqian – 石阡县 Shíqiān Xiàn ;
 Amtet Sinan – 思南县 Sīnán Xiàn ;
 Amtet Dejiang – 德江县 Déjiāng Xiàn ;
 Det autonome amt Yuping for dongfolket – 玉屏侗族自治县 Yùpíng Dòngzú zìzhìxiàn ;
 Det autonome amt Yinjiang for tujia- og miaofolkene – 印江土家族苗族自治县 Yìnjiāng tǔjiāzú miáozú Zìzhìxiàn ;
 Det autonome amt Yanhe for tujiafolket – 沿河土家族自治县 Yánhé Tǔjiāzú zìzhìxiàn ;
 Det autonome amt Songtao for miaofolket – 松桃苗族自治县 Sōngtáo Miáozú zìzhìxiàn ;
 Særområdet Wanshan – 万山特区 Wànshān Tèqū.

Eksterne henvisninger 
 Fotos fra Tongren hos Panoramio 

Præfekturer i Guizhou
Leif Dahlberg

Leif Ingemar Dahlberg (født 13. februar 1956) er en svensk atletiktræner og talentchef i Sparta Atletik siden 2006, hvor han også tidligere var træner for Morten Jensen og Thomas Flensborg.

Dahlberg var træningschef i IF Göta i Karlstad 1979-1987 og derefter træningschef i Malmö Allmänna Idrottsförening i Malmø 1987-1988 og 1991-1995. Han var det svenske atletik forbunds ansvarige for springdiciplinerne 1980-1988, træningschef 1988-1991 og landstræner 1998-2000. Han har deltaget som svensk OL-coach i 1980, 1984, 1988, 1992, 1996 og 2000. Derudover som VM-coach 1983, 1987, 1991, 1993, 1995, 1999, 2001 og 2003.
Han var dansk coach ved inde-EM og VM 2007. 
Han har trænet europamestre, VM-medaljetagere, mere end 25 svenske mestre i atletik og er nu landstræner for det svenske kvindelandshold i atletik.

Dahlberg driver også firmaet Global Sport.

Kildeangivelser 

Personer fra Sverige
Trænere fra Sverige
Tujia

Tujia (土家族, pinyin: Tǔjiāzú; eller  Bizika 毕兹卡) er et af de 55 officielt anerkendte minoritetsfolk i Folkerepublikken Kina. De er med 8 million mennesker det sjette største folkeslag i Kina. De bor hovedsagelig  i Wulingbjergene, i provinserne Hunan og Hubei og i tilstødende områder.

Deres kultur har været under pres i hele 1900-tallet, og de har i stor udstrækning tilpasset sig den dominerende hankinesiske kultur. Det er muligt, at kun  20.000 til 30.000 tujiaer benytter gruppens oprindelige sprog; de øvrige taler kinesisk eller miaosprog.

Tujiane er kendte for sine sangtraditioner, sin visedigtning og for hånddansen Baishou. Dette er en selskabsdans, som går tilbage til 1500-tallet og som benytter sig af 70 rituelle bevægelser for at henvise til aspekter inden for krigførelse, landbrug, jagt, hofliv og traditionel levevis.

Folkeslag i Kina
Guizhou
Double Trouble (album)

Double Trouble er et album fra juni 1967 med Elvis Presley, udgivet af RCA med nummeret RCA LSP-LPM 3787. (LSP og LPM er RCA's betegnelse for hhv. stereo- eller monoplade, efterfulgt af et løbenummer, som her 3787).

Albummet, i form af en LP, kom på gaden et par måneder senere end Presley-filmen Double Trouble, som havde premiere i april 1967.

Personerne bag albummet 
Folkene bag LP'en er:

 Elvis Presley, sang
 Scotty Moore, guitar
 Grady Martin, guitar
 Jerry Kennedy, guitar
 Harold Bradley, guitar
 Chip Young, guitar
 Tiny Timbrell, guitar
 Mike Deasy, guitar
 Pete Drake, steel guitar
 Floyd Cramer, klaver
 Bob Moore, bas
 Jerry Scheff, bas
 D.J. Fontana, trommer
 Murrey "Buddy" Harman, trommer
 Toxey Sewell, trommer
 Richard Noel, trombone
 Homer "Boots" Randolph, saxofon
 Michael Henderson, saxofon
 Butch Parker, saxofon
 The Jordanaires, kor
 Millie Kirkham, kor
 Joe Babcock, kor

Sangene 
De første ni sange på albummet blev indspillet hos Radio Recorders i Hollywood, Californien, i slutningen af juni 1966 og blev alle anvendt i filmen. De resterende tre sange blev indspillet i maj 1963 hos RCA, Studio B, i Nashville, Tennessee, men blev først udsendt på dette album som 'bonussange'.

LP'ens bestod af følgende 12 sange:

Side 1 
 "Double Trouble" (Doc Pomus, Mort Shuman)
 "Baby If You'll Give Me All Of Your Love" (Joe Byers)
 "Could I Fall In Love" (Randy Starr)
 "Long Legged Girl (With The Short Dress On)" (Leslie McFarland, Walter Scott)
 "City By Night" (Bill Giant, Bernie Baum, Florence Kaye)
 "Old MacDonald Had A Farm" (Randy Starr)

Side 2 
 "I Love Only One Girl" (Sid Tepper, Roy C. Bennett)
 "There Is So Much World To See" (Randy Starr)
 "It Won't Be Long" (Ben Weisman, Sid Wayne)
 "Never Ending" (Florence Kaye, Philip Springer) ('bonussang') – senere udgivet på albummet The Lost Album fra 1990
 "Blue River" (Fred Tobias, Paul Evans) ('bonussang') – senere udgivet på albummet The Lost Album fra 1990
 "What Now, What Next, Where To" (Don Robertson, Hal Blair) ('bonussang') – senere udgivet på albummet The Lost Album fra 1990

"Old MacDonald Had A Farm" baserer sig på den gamle – og kendte – børnesang, som på dansk hedder "Jens Hansen har en bondegård".

"I Love Only One Girl" er baseret på den gamle franske folkemelodi "Aupres De Ma Blonde".

Referencer 

Elvis Presley-albums
HMS Zealous (1864)

Panserskibet HMS Zealous blev påbegyndt i 1859 som et skruelinjeskib af Bulwark klassen til den britiske flåde. I 1861 stod det klart for den britiske flådeledelse, at man var i fare for at blive overhalet af Frankrig i antallet af moderne panserskibe. Der blev derfor dels påbegyndt et nybygningsprogram, og samtidig gik man i gang med at ombygge større, anvendelige skibe. Syv træskibe fra Bulwark klassen blev udvalgt, og de fire blev ombygget straks, mens man afventede erfaringerne med dem til de sidste tre, herunder Zealous. Navnet kan oversættes som "ihærdig", og skibet var det andet af foreløbig tre med dette navn i Royal Navy.

Konstruktionen 
I modsætning til de først ombyggede, blev skroget ikke forlænget, og det resulterede i et mere robust, og lidt langsommere skib. Zealous fik som et af de få panserskibe en ensartet bestykning på 20 17,8 cm kanoner (8 i hver bredside, og to i både forskib og agterskib), og fik ligeledes som et af de få lov til at beholde sit skyts uændret. Sammen med halvsøsteren Repulse var det undtagelsen fra reglen om, at træskibene med panser blev urolige, så snart det blæste op.

Tjeneste 
Zealous blev ved færdiggørelsen i efteråret 1866 sendt til stationen i Stillehavet, der lå i British Columbia for enden af telegraflinjen tværs over Canada. Her lå det fra juli 1867 til april 1869. Så sejlede skibet til Panama, hvor det i januar 1870 afhentede en ny besætning. Efter seks års tjeneste uden dokning vendte det tilbage til Europa, og ankom til Plymouth i april 1873. Zealous, der havde præsteret flere sømil under sejl end noget samtidigt panserskib, kunne på dette tidspunkt kun nå op på 7 knob, og fik derfor et tiltrængt eftersyn. I 1873-75 var det vagtskib ved Southampton, hvorefter det lå i reserve ved Plymouth, til det blev solgt i 1886. Parkes omtaler skibet som "det ensomme Zealous, der aldrig opnåede at slå følge med et andet panserskib, og som sejlede flest sømil for kolde kedler".

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Oscar Parkes. British Battleships, 4. udgave 1973, 
 Reed, E. J.: Our Iron-clad Ships, London 1869. Findes på archive.org

Noter 

Slagskibe fra Storbritannien
Panserskibe fra Storbritannien
Bijie (Guizhou)

Bijie (kinesisk: 毕节地区; pinyin: Bìjié Dìqū) er et præfektur i den kinesiske provins Guizhou, med en befolkning på 7.188.000 mennesker (2004).

Administrative enheder 
Bijie består af et byamt, seks amter og et autonomt amt:

 Byamtet Bijie – 毕节市 Bìjié Shì ;
 Amtet Dafang – 大方县 Dàfāng Xiàn ;
 Amtet Qianxi – 黔西县 Qiánxī Xiàn ;
 Amtet Jinsha – 金沙县 Jīnshā Xiàn ;
 Amtet Zhijin – 织金县 Zhījīn Xiàn ;
 Amtet Nayong – 纳雍县 Nàyōng Xiàn ;
 Amtet Hezhang – 赫章县 Hèzhāng Xiàn ;
 Det autonome amt Weining for yi-, hui- og miaominoritetene – 威宁彝族回族苗族自治县 Wēiníng yízú huízú Miáozú Zìzhìxiàn.

Trafik 
Kinas rigsvej 321 løber gennem området. Den fører fra Guangzhou i provinsen Guangdong via blandt andet Wenzhou og Guilin til Chengdu, hovedstaden i provinsen Sichuan.

Kinas rigsvej 326 løber gennem området. Den begynder i Xiushan i Chongqing og går mod provinsen Guizhou, og ender i Hekou i Yunnan, ved grænsen til Vietnam og den vietnamesiske by Lao Cai.

Vandkraft 
Nord for byen Bijie ligger Daotianhereservoiret. Det blev bygget i 1965 og har en årlig kapasitet på 6,5 millioner kubikkmeter.

Præfekturer i Guizhou
Uncle Kracker

Kracker, eller Uncle Kracker, alias Matthew Shafer, (født 9. november 1974 i Mount Clemens i Michigan) er en amerikansk rock, country og raprockmusiker. Han var mest kendt for hans hit singler "Follow Me" "Smile" og "Drift Away". Hans musik var mere rap rock-baseret i starten af sin karriere, før de drejede i en mere Country og Top 40 stil musik retning på senere udgivelser.

Til albummet Double Wide udgav han sangen Yeah, Yeah, Yeah, der blev lavet som musikvideo til komedie-western-filmen Shanghai Noon i 2000.

Diskografi 
Album
 2000: Double Wide
 2002: No Stranger to Shame
 2004: Seventy-Two and Sunny
 2009: Happy Hour
 2012: Midnight Special 

Singler
 2001: Follow Me
 2001: Yeah, Yeah, Yeah
 2002: In a Little While
 2003: Drift Away (featuring Dobie Gray)
 2003: Memphis Soul Song
 2004: Rescue
 2004: Writing It Down
 2009: Smile

Eksterne henvisninger 
 Officielle Uncle Kracker Hjemmeside

Rockmusikere fra USA